Document ID: 32006D0340

32006D0340
L 125/43
JURNALUL OFÍCIAL AL UNIUNII EUROPENE
DECIZIA COMISIEI
din 8 mai 2006
de modificare a Deciziei 2001/171/CE a Parlamentului European și a Consiliului în vederea prelungirii valabilității condițiilor de derogare pentru ambalajele din sticlă în ceea ce privește nivelurile concentrației de metale grele stabilite prin Directiva 94/62/CE
[notificată cu numărul C(2006) 1823]
(Text cu relevanță pentru SEE)
(2006/340/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 94/62/CE a Parlamentului European și a Consiliului din 20 decembrie 1994 privind ambalajele și deșeurile de ambalaje (1), în special articolul 11 alineatul (3),
întrucât:
(1)
Derogarea instituită prin Decizia 2001/171/CE (2) a Comisiei pentru ambalajele din sticlă în ceea ce privește nivelurile concentrației de metale grele stabilite prin Directiva 94/62/CE expiră la 30 iunie 2006.
(2)
Singura modalitate care permite respectarea la nivelul Comunității a valorii limită de 100 ppm prevăzută la articolul 11 alineatul (1) din Directiva 94/62/CE constă în reducerea ratei de reciclare a sticlei; totuși, această reducere nu este indicată din punctul de vedere al mediului.
(3)
În consecință, valabilitatea Deciziei 2001/171/CE ar trebui prelungită fără a se fixa o dată a expirării.
(4)
Măsurile prevăzute în prezenta decizie sunt în conformitate cu avizul comitetului instituit în temeiul articolului 21 din Directiva 94/62/CE,
ADOPTĂ PREZENTA DECIZIE:
Articolul 1
Articolul 6 din Decizia 2001/171/CE se elimină.
Articolul 2
Prezenta decizie se adresează statelor membre.
Adoptată la Bruxelles, 8 mai 2006.

Labels: 3
1
15
20